open-index/open-wikipedia-markdown huggingface dataset:
Крушевски манифест

[мини|[Никола Киров Мајски, авторот на Крушевскиот манифест]]
**Крушевски манифест** — манифест што го објавила востаничката власт во Крушево за време на Илинденското востание. Напишан е на 6 август, а негов автор е Никола Киров Мајски, иако одредени историски извори како автор го наведуваат Никола Карев. Напишан е на македонски јазик (крушевски дијалект), а потоа, преведен на турски јазик, е испратен во 17 примероци до околните села со чисто или мешано муслиманско население.

Во него околното муслиманско население братски се повикува да ја поддржи и да ја помогне светата борба на сите обесправени во Македонија. Манифестот наидува на добар прием од страна на муслиманското население, а кметот на селото Алданци возвратил со порака во која изразува разбирање за мотивите на востаниците.

Текстот на Манифестот првпат е објавен во драмата „Илинден“ на Никола Киров Мајски во 1923 година.

## Содржината на Крушевскиот манифест
Крушевскиот манифест се обраќа кон муслиманското месно население во крушевскиот регион. Иако е напишан во форма на обраќање до муслиманите - Турци, Арнаути (Албанци) и Торбеши, Манифестот едновремено дава и јасна слика за мотивите и целите на востанието, неговиот ослободителен и социјален карактер.

Најнапред, Манифестот ги објаснува мотивите на востаниците:  

Потоа, ги смирува муслиманите дека востанието не е насочено против обичниот народ, туку против државата и нејзините експоненти: 

Потоа, Манифестот ги повикува да им се придружат на востаниците поради заедничка борба против социјалниот терор на Отоманското Царство. 

Со ова, Манифестот ги презентира социјалните цели на востанието - воспоставување на поправедно општество. Покрај тоа, манифестот ги смирува муслиманите (Турци, Арнаути и други) дека и доколку не се приклучат кон востанието, нема да бидат мета на востаниците и ги повикува барем да не се придружуваат на спротивната страна, ако веќе не се приклучуваат кон востаниците:

Конечно, Манифестот има и силно изразена патриотска линија, претставувајќи ја Македонија како „заедничка наша мајка“. Така, се зборува за „нашата мила и богата земја Македонија“, „бајракот на Афтономна Македонија“, „чесни и добри македонски синој“, а завршува со зборовите: 

## Наводи

## Надворешни врски

* Интервjу со Проф. д-р Новица Велјановски , Македонско Сонце
* „Крушевски манифест 1948“ 

Категорија:Илинденско востание
Категорија:Крушевска Република
Категорија:Манифести
Дванаесетпалечно црево

**Дванаесетпалечното црево** е почетниот дел од тенкото црево во кој се излева варниот сок на панкреасот и жолчката. Кај луѓето има должина од 25-38 см и е поврзан со желудникот и празното црево.

Категорија:Систем за варење
Музеј на Град Скопје

**Музеј на Град Скопје** (**МГС**) — музеј на градот Скопје сместен во центарот на градот. Основан во 1949 г., а од 1970 г. Музејот е сместен во пренаменетиот дел од старата железничка станица која делумно била разурната во скопскиот земјотрес од 1963 г. Една третина од зградата, која останала релативно зачувана, денес е во функција на Музејот кој располага со простор од 4.500 м2, од кои 2.000 м2 е изложбен простор.

Оттогаш до денес како комплексен музеј тој ја поврзува дејноста на подрачјето на археологијата, историјата, етнологијата, уметничката историја на подрачјето на Град Скопје. Освен системските истражувања, прибирање, средување, заштита и чување, музејот врши и стручна обработка и научно проучување на музејскиот материјал како и неговата јавна презентација преку тематски проекти и изложби како во земјата така и во странство.

Музејот поседува фонд од 21.950 музејски предмети распоредени по повеќе одделенија: археологија, историја, етнологија, историја на уметноста, архитектура, урбанизам и дизајн, едукација, фотографија, видео и дигитализација, а работи и музејска библиотека. Во фундусот на музејот влегуваат донацијата од 182 фотографии на доајенот на македонската уметничка фотографија Благоја Дрнков и донацијата на јапонска графика укијо-е. Во 1991 г. Љубомир Белогаски му подари на Музејот на Град Скопје 159 дела (претежно акварели). Оваа збирка, која има исклучителна вредност и прва од таков вид во државата, го овозможи формирањето на галеријата при Музејот на Град Скопје што го носи името на дарителот Љубомир Белогаски и во која чувајќи го споменот за него постојано се изложени неговите дела.

„Прошетка низ минатото“ е постојана поставка во Музејот која го опфаќа периодот од Праисторија до почетокот на 20 век за Скопје со неговата околина. „Отворено графичко студио - МАК-ГРАФ“ отворено во 1994 г. кое има и меѓународен карактер, простор за постојан контакт меѓу уметниците но и публиката, каде уметниците графичари можат да творат и да ги изложуваат своите дела. Во Старата скопска чаршија се наоѓаат депандансите на музејот, и тоа во Сули ан е сместена постојаната поставка за „Историјата на старата скопска чаршија“. „Меморијалниот музеј на Покраинскиот комитет на КПЈ“ и „Меморијалниот музеј на илегалната работилница за оружје од НОБ“.

Старата железничка станица во која се наоѓа музејот е прогласена за значајно културно наследство на Македонија.


Muzej na Grad Skopje (11).JPG|Поставки во Етнолошкиот оддел на музејот
Zeleznicka Sk 2 180px.jpg||Железничката станица пред 1963 г.
Antigua estación de ferrocarril, Skopie, Macedonia, 2014-04-17, DD 15.JPG|Старата Скопска Железничка станица која што по Скопскиот земјотрес служи како објект за музејот.
SkopjeErdbeben.jpg|Музејот во 1989 година.


## Поврзано
* Историја на Скопје
* Музеи во Скопје

## Наводи

## Надворешни врски

* Музеј на Град Скопје 

Категорија:Музеи во Скопје
Категорија:Знаменитости во Скопје
Категорија:Згради и градби во Скопје
Скопје
Категорија:Недвижно културно наследство на Македонија:Споменици:Значајни
Категорија:Културно наследство на Македонија во Општина Центар
Тјудорска архитектура

thumb|right|250px|Капелата при Кралскиот колеџ, Кембриџ

**Тјудорскиот стил** во рамките на англиската архитектура е крајната фаза на средновековната архитектура за време на Тјудорскиот период (1485–1603) и по него, за конзервативни патрони на колеџи. Овој стил следел по вертикалниот стил и, иако заменет со англискиот ренесансен стил во помодарските домови, тјудорскиот стил сѐ уште го задржал своето место во англискиот вкус. Примери се додатоците на разните колеџи во Оксфорд и Кембриџ кои и ден денес се изведуваат во тјудорски стил кој се преклопува со првите зачетоци на готската возобнова.

Карактеристичен елемент на оваа архитектура четирисредишниот свод; некои од најинзвонредните ориел-прозорци му припаѓаат токму на овој период; ѕидните украси се попроширени и лисјата стануваат понатуралистички. Како и да е, зборот „тјудорски стил“ е незгоден термин бидејќи подразбира дека се праткикувал през владеењето на Тјудорската династија и некако прекинал со доаѓањето на Стјуартите (Џејмс I) во 1603, што не е случај.

Кај црковната архитектура, главни примери се:
* Капелата на Хенри VII во Вестминстер  (1503)
* Капела при Кралскиот колеџ, Кембриџ
* Св. Џорџова капела, Виндзорски замок
* старите школи во Оксфорд.

Кај домашната архитектура:
* Елтамски дворец, Кент
* Оксбуршка хала, Норфолк
* Кралски колеџ, Абердин
* Лајер Марниева кула, Есекс
* Источнобаршамска велепоседничка куќа, Норфолк
* Фордска болница, Ковентри. 
* Комптон Винјејтс
* Хемптонски двор
* Монтакутска куќа (доцнотјудорска)

Во 19 век при изградбата на хотели и железнички станици се употребувала слободна мешавина од овие доцноготски елементи и елизабетанскиот стил, во преродбените стилови познати како Јакобетански и Тјудорбетански.

Тјудорските згради имаат шест карактеристични елементи -

* Декоративна дрвена конструкција 
* Кос кров 
* Истакнати вкрстени калкани 
* Високи, тесни прозорци 
* Мали прозорски стакла 
* Големи украсени оџаци

## Надворешни врски
* Честер: Тјудорска и Квазитјудорска архитектура.

## Споредете
* Тјудорбетанска архитектура

## Извори
* 

Категорија:Архитектонски стилови
Категорија:Британска архитектура
Категорија:Куќни стилови
Еркер

мини|десно|Нагорен поглед на традиционални еркери
[мини|десно|Еркер на куќа во [Битола]]
**Еркер** (германски: *Erker*) — поим кој во Македонија се однесува на волумен од објектот кој виси односно е издаден над улицата или дворот. Најчесто е централно позициониран, меѓутоа може да биде и бочно или на аголот од објектот.

Во македонската традиционална архитектура појавата на еркери одн. испусти на првиот кат од куќите најчесто произлегува како одговор на органската уличната мрежа, која на стрмен терен логично се протега долж изохипсите од теренот. Ќуќите во приземјето го следат правецот и формата на улицата, па така просториите во приземје имаат неправилна форма, меѓутоа на катот со еркерите се постигнува правоаголна форма и поголема површина на собите, како и подобри погледи кон улицата или дворот.

Еркерот може да се изведе на повеќе начини. Кај традиционалната македонска архитектура се изведува со конзолно испуштање на таванските греди од приземјето или катот. Зависно од должината, гредите може да бидат или да не бидат потпрени со косници. Овие пак од своја страна може да бидат видливи или обложени со штички па малтерисани. Во современите начини на градба, еркерот може да биде изведен со конзолно испуштање на армиранобетонски греди и плочи.

## Поврзано
* Чардак
* Баџа
* Ориел-прозорец

## Наводи

## Надворешни врски
* Еркерот како традиционален изразен елемент во селската архитектура во Македонија, Петар Намичев, 1993 г.

Категорија:Прозорци
Категорија:Архитектонски елементи
Категорија:Македонска архитектура
Категорија:Германизми
Ориел-прозорец

thumb|right|200px|Ориел-прозорец
**Ориел-прозорец** е облик на еркер (аголен прозорец) кој често се наоѓа кај архитектурата од готската возобнова. Ваквиот прозорец се кои се издава од главниот ѕид на зградата и виси, т.е. не ја достигнува земјата. За изработка и поткрепа на ваквите прозорци се користат дрвени колена и рамки.

Коледџот „Ориел“ на Оксфорскиот универзитет е наречен по еден таков прозор кој чинел дел од имотот кој некогаш стоел на тоа место.

Категорија:Прозорци
Категорија:Архитектонски елементи
Баџа

thumb|right|200px|Баџа
thumb|right|300px|Некои видови на баџи

**Баџа** — вид прозорец поставен вертикално во конструкција која се издава од закосен покрив.

Баџите се употребуваат за добивање на употребливи простори на таваните на куќи или згради. Тие ја исполнуваат оваа улога да два начина.

Прво, баџите пропуштаат доста светлина и вентилираат простор кој инаку би бил темен. Второ, за разлика од Велукс-прозорите, ја зголемуваат висината на таванот и отвораат искористлив простор.

Постојат неколку вида на баџи кои се прикажани на илустрацијата десно, со исклучок на типот *рамна баџа*, која, како што самото име кажува, има рамен покрив.

## Поврзано
* Еркер
* Калкан
* Чардак

## Наводи

Категорија:Архитектонски елементи
Категорија:Турцизми
Список на музеи во Македонија

Ова е **список на [[музеј|музеите]] во [[Македонија]]**, подредени по градови:
[мини|[Музеј на современата уметност (Скопје)]]
* Историски музеј, Крушево
* Музеј на град Кратово, Кратово
* Музеј на Македонија, Скопје
** Археолошки
** Етнолошки
** Историски
* Музеј на современата уметност, Скопје
* Музеј на криминалистика, Скопје
* Републички завод за заштита на спомениците на културата, Скопје
* Музеј на град Неготино, Неготино
* Музеј на Град Скопје, Скопје
** Музеј на Старата скопска чаршија
* Национална галерија на Македонија
* Музеј на тетовскиот крај, Тетово
* Музеј „Западна Македонија во НОВ“, Кичево
* Народен музеј „Д-р Никола Незлобински“, Струга
* Народен музеј, Куманово
* Народен музеј Велес, Велес
* Народен музеј П.О., Свети Николе
* Нумизматички музеј на Народна банка на Република Македонија, Скопје
* Природонаучен музеј на Македонија, Скопје
* Музеј на македонската борба, Скопје
* НУ Музеј - Гевгелија, Гевгелија
* Музеј-галерија - Кавадарци, Кавадарци
* Работнички универзитет „Кирил и Методиј”, Гевгелија
* Уметничка галерија, Струмица
* Завод за заштита на спомениците на културата и Народен музеј во Штип
* Завод за заштита на спомениците на културата и Народен музеј во Охрид
* Завод за заштита на спомениците на културата на Град Скопје, Скопје
* Спомен-дом на култура „Благој Јанков Мучето“, Струмица
* Завод за заштита на спомениците на културата и Музеј, Струмица
* Завод и Музеј, Прилеп
* Музеј на тутун, Прилеп
* Завод за заштита на спомениците на културата, природните реткости, музеј и галерија, Битола
* Музејска збирка - Библиотека Искра, Кочани

## Поврзано
* Републички завод за заштита на спомениците на културата, Скопје


Музеи
Категорија:Список на туристички одредишта во Македонија
Рајнска област-Пфалц

**Знаме**
250px


**Статистика**
Главен град:Мајнц
Површина:19,846 км<sup>2</sup>
Жители:4,059,604 *(2005)*
Густина на насел.:196 жит./км2
Мрежно место:http://www.rlp.de/
ISO 3166-2:DE-RP
**Политика**
Премиер:Курт Бек (СДП)
Владеачка партија:СДП
**Мапа**
250px


**Рајнска област-Пфалц** () — една од шеснаесетте сојузни покраини (држави) на Германија. Зафаќа површина од  и околу четири милиони жители. Главен град е Мајнц.

## Географија

Пфалц се граничи (од север и во наскока на стрелките на часовникот) со Северна Рајна-Вестфалија, Хесен, Баден-Виртемберг, Франција, Сар, Луксембург и Белгија.

Главната оска на земјата е реката Рајна, која ја образува границата со Баден-Виртемберг и Хесен во југоистокот, пред да помине во северниот дел на Пфалц. Долината на Рајна е опкружена со планински венци и формира фасцинирачка околина со некои од најзначајните места во Германија.

## Надворешни врски
* Официјален владин портал
* Туристички информации и водич за Пфалц


Категорија:Сојузни покраини во Германија
Категорија:Држави и територии настанати во 1946 година
Категорија:Историја на Пфалц
Сар

**Знаме**
Знамето на Сар|250px|Знамето на Сар


**Статистика** 
Главен град:Сарбрикен
Површина:2,568.69 км<sup>2</sup>
Жители:1,056,000 *(31/12/2004)*
Густина на насел.:411 жит./км2
Мрежно место:http://www.saarland.de/
ISO 3166-2:DE-SL
**Политика** 
Премиер:Петер Милер (ХДУ)
Владеачка партија:ХДУ
**Мапа** 
250px


**Сар** (германски: *Saarland*) — една од шеснаесетте сојузни покраини на Германија. Главен град е Сарбрикен. Сар зафаќа површина од 2570 км2 и има 1.08 милиони жители. И по површина, но и по население, Сар е најмал од германските *Flächenländer* ("површински држави"), односно оние кои не се градови-држави.

## Географија

Државата граничи со Франција (делот на Мосеј) на југ и запад, Луксембург на запад и Рајнска област-Пфалц на север и исток.

Државата е именувана по реката Сар, која е притока на реката Мосеј и тече низ државата од југ до северозапад. Повеќето жители живеат во градска агломерација на француската граница, обиколувајќи го Сарбрикен.

Сар е поделен во шест окрузи:

Окружните граници во Сар

# Мерцих-Вадерн
# Нојнкирхен
# Сарбрикен
# Сарлуј
# Сарпфалц
# Санкт Вендел

## Надворешни врски

* Официјален владин портал
* Канцеларија за статистика 
* Германија
* Франција, Германија и борбата за војнопроизведувачките природни ресурси на Рајнската област - Го опишува натпреварот за Сар низ вековите.

Категорија:Сојузни покраини во Германија
Категорија:Држави и територии настанати во 1957 година
Брабус

**Брабус** фирма која се занимава со попродажно прилагодување на возила од марките Мерцедес-Бенц и Мајбах. Фирмата е основана во 1977 од Бодо Бушман, и оттогаш станува најголемиот штимач на Мерцедес возила по, со Дајмлер Крајслер здружениот, АМГ. Седиштето на фирмата се наоѓа во Ботроп, близу Диселдорф, Германија. Англиската франшиза до скоро била во рацете на Баронот Мартин Штилман фон Брабус, ран љубовник на Маргарет, Војвотката од Аргил.

Брабус се концентрира на вадење на максимална сила од моторот, преку зголемувањето на моќта и влечата; фирмата исто така нуди подобрувања на ентериерот, од тапацирање до разни електроники.

Брабус EV12 моментално го држи рекордот за најбрз седан во производство со 350 км/ч.

Конкуренцијата на Брабус се состои од фирмите Лорисне, Карлсон, Климан и Рентех
.

## Надворешни врски

* Официјално мрежно место  на Брабус
* Официјално мрежно место  на Мерцедес-Бенц 
* SupercarNews Слики со Брабуси од висока резолуција  

Категорија:Мерцедес-Бенц
Монета

мини|Монети
**Монета** или **кованица** - првобитно се однесувало на епитетот на римската божица Јунона. Јунона Монета ("Спасителка") имала храм на Капитол во Рим кој бил подигнат околу 344&nbsp;г. пр. н.е. Подоцна овој храм станал дом на римската ковница, па од таму зборот монета почнува да се користи со значење на ковани пари.

Првите пари, онакви какви што денес ги знаеме (метално парче ковано со калап на кој претходно биле изгравирани знаци) се појавиле во малоазиска Лидија во VII век пр. н.е. Нивната употреба многу брзо се раширила низ средоземниот простор. Со појавата на парите животот на луѓето бил поедноставен од многу аспекти, иако според одредени верувања тие се воведени единствено за да се поедностави плаќањето на обврските кон државата.

Категорија:Нумизматика
Илевенсез

Во Обединетото Кралство и Комонвелтот, **Илевенсез** (англ. *elevenses*) е вид ужина слична на попладневниот чај, но се јаде претпладне. Обично овој оброк е помалку пикантен од бранчот (*brunch*), и може да се состои од  колач или бисквити со шолја чај или кафе. Во Австралија, овој оброк се нарекува **утрински чај** (*morning tea*). Името на оброкот се однесува на времето од денот кога се јаде: околу 11 ч. претпладне. Зборот „elevenses“ се смета за старомоден и денес многу малку луѓе го нарекуваат така утринскиот чај.

## Поврзано
* Британска кујна
* Кафе пауза

## Надворешни врски
* Пример за илевенсез-мени  (од Фортнум и Мејсон) 

Категорија:Оброци
Категорија:Чајна култура
Тифин

**Тифин** (*tiffin*) e  збор во индискиот јазик и британскоанглиски дијалект што значи лесен оброк кој се јаде денски. Зборот добил на популарност во *[[Британска Индија]]*, и доаѓа од поимот *tiffing*, кој е староанглиски или сленг збор за „потпивнување“ или „сркнување“.

Во денешна Индија, зборот се употребува за лесни мали ручеци кои жените им ги спремаат на мажите по работа, и ги праќаат по т.н. дабавали кои користат комплексен систем за достава на илјадници тифин-кутии до нивните одредишта. Овие се пакуваат во лимени кутии, као исто така понекогаш се нарекуваат *tiffins* или *tiffin-boxes*. Често истиот се состои од ориз во една кутија, дал во втора, и други нешта во трета и четврта. Во кутиите исто така може да се стават и лебови, како наан, зеленчуков кари-леб и на крајот, сладок леб.

Во поранешните британски колонии, наредените порцелански или метални округли послужавници со рачки се нарекуваат тифин-носачи, кои снабдувачите на мало ги користат за достава до домовите.

Некои луѓе шолјата чај ја нарекуваат „шоља тифин“.

Категорија:Оброци
Чаен прибор

thumb|right|250px|Сребрен чаен прибор
**Чаен прибор**, во западната традиција е прибор кој се продава заеднички за употреба при служењето на попладневен чај или формална чајанка.

Чајните прибори прилично варираат по цена и квалитет, од евтини предмети во масовно производство до рачно изработени ремек-дела. Најдобрите чајни прибори се изработуваат од познати изработувачи на порцелан. Чајниот прибор може да биде и од *[[сребрен чаен прибор|сребро]]* кој е формален чаен прибор направен од стерлинг-сребро. Меѓутоа и тука можат да се најдат масовно произведени посребрени прибори.

Делови од чајниот прибор:

* чајник
* чајна шолја и тацничка
* шеќерник
* бокалче за млеко

покрај ова, формалниот чаен прибор содржи и:

* бокал со кафе
* лонче со врела вода
* лонче за фрлање
* послужавник

## Поврзано
* Сервис за јадење
* Чајанка

*
Појчек

**Појчек** (стопеница од **пој**адок и ру**чек**) или **бранч** (, стопеница од **br**eakfast и l**unch**(eon)) — оброк кој се јаде доцна изутрина, помеѓу појадокот и малиот ручек, како замена за двата оброка. Истиот се јаде кога некој станува предоцна за појадок или како посебно планиран оброк. Изразот е портманто од англиските зборови **br**eakfast (македонски: *појадок*) и l**unch** (македонски: *мал ручек*). Бранчот може да се служи по некое утринско, или пред некое пладневно збиднување, како свадба или спортски настан. Обично бранчот е поопуштен оброк од појадокот или малиот ручек и затоа се сметаа соодветен за помали прослави.

Некои ресторани и хотели служат бранч, особено за викенди и празници. Таквите бранчови обично се со шведска маса, но и мени-јадења можат да се нарачаат наместо или заедно со шведската маса. Оброкот се состои од стандардни појадочни јадења како јајца, палачинки, виршли, сланина, шунка, овошје, печива и слично. Меѓутоа, истиот може да се состои и од било која друга храна. Шведските маси може да имаат големи печења од месо или живина, ладни морски плодови како шкампи и чадена риба, салати, супи и чорби, зеленчукови јадења, многу видови на печива и најразлични десерти.

Бранчот дим сум е популарен оброк во кинеските ресторани ширум светот. Се состои од голем избор на полнети пао (земички), кнедли и други солени или слатки јадења кои можат да бидат парени, фритирани или печени. Гостите си ги бираат јадењата од количките кои поминуваат, а кујната константно прави и служи свежи јадења.

Категорија:Оброци
Категорија:Зборови што ги нема во ТРМЈ
Стилтон (сирење)

**Стилтон** () — вид англиско сирење. Се произведува во две варијанти: добро познатото *сино* и помалку познатото *бело*. Некои го сметаат ова сирење за „кралот на сирењата“. Двете варијанти имаат статус на заштитено потекло од Европската Комисија. Само сирење кое се произведува во трите грофовии Дарбишир, Лестершир и Нотингемшир, по најстроги правила, има право да се нарече „Стилтон“.

Иронички, тоа значи дека е правно недозволиво ова сирење да се призведува во местото по кое го носи името. Селото Стилтон денес се наоѓа во Кембриџшир, во некогашната грофовија Хантингдоншир. Моментално постојат само шест млекарници со дозвола за производство на Стилтон, со тоа што секоја е предмет на редовна испекција од назависна агенција назначена од ЕУ по Европскиот Стандард EN 45011. Засега, сите освен една се наоѓаат во Белвоарската Доолина која се протега преку границата помеѓу Нотингемшир и Лестершир. Оваа област се смета за центарот на производството на Стилтон, и единствената друга млекара што го произведува ова сирење која не се наоѓа таму се должи на фактот што еден локален човек од таа долина ја преселил млекарницата од таму пред повеќе од сто години.

Интересно е тоа што самото село Стилтон не се наоѓа во ова подрачје и затоа сирељето направено во него нема право да се нарекува „Стилтон“. Ова се должи на тоа што сирењето го добило името по селото кајшто првпат се продавало, а не кајшто се произведувало.

За да има може да се нарече Стилтон, сирењето мора:
* Да биде направено само во три грофовии од локално млеко, кое се пастеризира пред употреба.
* Да биде направено во традиционалиот цилиндричен облик.
* Да му биде дозволено на самото сирење да си направи своја кора или слој.
* Да не биде пресувано.
* Да има фини сини вени кои се шират од центарот.
* Да има „профил на вкус типичен за Стилтон“.

Сирењето Стилтон е со масленост од ~35%, и белковинска содржина од ~23%. Данското сино сирење се прави на начин сличен на Стилтон и исто така ги има карактеристичните сини вени.

## Наводи

## Надворешни врски

* Здружение на производителите на Стилтон

Категорија:Англиски сирења
Категорија:Видови сирења
Категорија:Млечни производи
Категорија:Англиски културни симболи
Категорија:Дарбишир
Категорија:Лестершир
Категорија:Нотингемшир
Категорија:Зборови што ги нема во ТРМЈ
Категорија:Кравји сирења
Оклендска уметничка галерија

**Оклендската уметничка галерија** (, ) — градска галерија во Окленд, Нов Зеланд која ја содржи најголемата збирка на национална и меѓународна уметност во земјата. Чест домаќин е на патувачки изложби од странство.

Галеријата е поставена под ридот на Албертовиот парк во центарот на Окленд. Основана е во 1888 како првата постојана уметничка галерија во Нов Зеланд. Зградата првобитно била замислена да ја смести не само галеријата, туку и градската управа и јавна библиотека. Нејзините архитекти се мелбурнските архитекти Грејнџер и Дебро.

Новата галерија, наспроти главната галерија од другата страна на уличката содржи современи дела. Сместена е во зградата на поранешниот Окландска Телефонска Централа која во 1995 била преиначена во прилично смел спој од Едвардијанска и современа архитектура.

Збирката, која почнала со донирање на ракописи, ретки книги и 53 слики од некогашниот колонијален гувернер Џорџ Греј, денес има преку 12.500 дела. Галеријата претставува многу новозеландски и тихоокеански уметници, како и европски материјал од средниот век до денешен ден. Меѓу забележителните новозеландски уметници со поголем број дела таму се: Гречен Албрехт, Марти Фридландер, К.Ф. Голди, Алфред Хенри Окиф, Франсес Хоџкинс, Готфрид Линдауер и Колин Мекаон. Во највеќето случаи, барем некои од тие дела биле донирани од самите уметници.


Податотека:Auckland Art Gallery - Extension.jpg|Современата доградба на Окленската уметничка галерија


## Надворешни врски
* Оклендска уметничка галерија 

Категорија:Оклендска култура
Категорија:Ликовни музеи и галерии во Нов Зеланд
Категорија:Згради и градби во Окленд
Категорија:Знаменитости во Окленд
Квинстаун

**Квинстаун** е име на неколку места во светот:

* Квинстаун, Ирска, поранешно име на градот Коб.
* Квинстаун, Мериленд, САД. 
* Квинстаун, Нов Зеланд, одморалишен град на Јужниот остров на Нов Зеланд. Има скијачки терени од светска класа.
* Квинстаун, Источен Кејп и Квинсбург, КваЗулу-Натал, и двете во Јужна Африка.
* Квинстаун, Сингапур, Сингапурска населба.
* Квинстаун, Јужна Австралија, населба во Аделаида.
* Квинстаун, Тасманија, Австралија.

## Поврзано
* Квинстаун, Онтарио, град на Канадско-американската граница.
Бело сирење

**Бело сирење** (или понекогаш само **сирење**) — вид на сирење во расол кое се прави во Македонија како и во повеќе земји на Балканот и е слично на фета сирењето. Ова сирење ужива многу висок статус во локалните кујни и е важен дел од традиционалната исхрана во овие региони со векови. Белото сирење може да се прави од овчо, козјо или кравјо млеко, а често се среќава и во комбинацијата овчо-кравјо. Сирењето е ронливо со масленост од 40-45%. Се произведува во блокчиња, со малку грануларен состав. Вкусот му е свеж и лимонест. Се употребува посебно, како и во салати и разни печени јадења.Сирњето е ценета намирница поради својата трајност, преносливост и високиот процент на масти, белковини, калциум и фосфор. Сирењето е компактна и долготрајна храна од млеко.

## Сирењето како тема во уметноста и во популарната култура
* „православното сирење и бракот“ — кус расказ на македонскиот писател Хигсов Бозон од 2011 г.

### Биено сирење

Биеното сирење е полномасно сирење со изразито жолта боја и специфична арома кое се обработува на традиционален начин со рачна изработка која потекнува од маиовскиот крај на Македонија. Добиено од пастеризирано кравјко млеко богато витамини, калциум и други хранливи состојки кои се потребни на организмот за извршување на секојдневните активности.

## Галерија


Податотека:Млекарница „Осогово Милк“ 33.jpg|Бело сирење во млекарница
Податотека:Млекарница „Осогово Милк“ 29.jpg|Асортиман на производи од бело сирење
Податотека:Млекарница „Осогово Милк“ 24.jpg|Бело сирење и кашкавал
Податотека:Млекарница „Осогово Милк“ 30.jpg|Процес на пакување на бело сирење и кашкавал
Податотека:Ајвар со сирење.jpg|Сирење во комбинација со ајвар
Податотека:Јувки со стојмировско бело овчо меко сирење.jpg|Овчо сирење како додадок во јуфки
Податотека:Биено сирење на жар 2.jpg|Биено сирење на жар
Податотека:Биено сирење на скара.jpg|Биено сирење на скара



## Поврзано
* Кашкавал

## Наводи

Категорија:Македонски сирења
Категорија:Овчи сирења
Категорија:Козји сирења
Категорија:Кравји сирења
Катовице

мини|Поглед кон трговски ценар во градот
**Катовице** (полски: *Katowice*, германски *Kattowitz*) е град во Полска, административен центар на Шлеското Војводство. Ужива градски права од 1865. Помеѓу 1953-1956 Катовице се викал „Сталиногрод“ (бил преименуван од комунистите). Населението брои 303.314 (2014) жители. Градот се наоѓа во јужна Полска на реките  Клодница и Рава. Градоначалинк е Пјотр Ушок. Во минатото овој град ѝ припаѓал на Германија. Градот има еден мал аеродром, *Аеродром Мучовјец*. Катовице се одликува со најразлична архитектура со историски и современи стилови. Градот историски вил центар на рударството на јаглен и металургијата.

## [[Округ|Окрузи]]
thumb|right|300px|Катовичките окрузи

## Познати луѓе од Катовице
[thumb|200px|right|[Шлески музеј, Катовице]]
* Ханс Белмер, надреалистички фотограф
* Хенрик М. Бродер, новинар
* Марија Геперт-Мајер
* Курт Голдштајн, невролог
* Јерзи Кукучка 
* Казимјерз Куц 
* Франц Леополд Нојман 
* Ханс Закс

## Побратимени градови
* Келн (Германија)
* Гронинген (Холандија)
* Мишколц (Унгарија)
* Мобил, Алабама (САД)
* Оденсе (Данска)
* Острава (Чешка)
* Сен Етјен (Франција)

## Надворешни врски

* Општински совет на Катовице 
* Стопански портал на Катовице
* Катовице, Шлеска 
* Семр. камера во Катовице 
* Хотел во Катовице 
* Трамвај во Катовице

Категорија:Градови во Шлеското Војводство

Категорија:Градски окрузи во Полска
Категорија:Градови во Шлеска
Категорија:Горна Шлеска (покраина)
Кашкавал

**Кашкавалот** — специфичен тип на млечен производ, односно жолто тврдо сирење кое може да биде овчо, кравјо или козјо; меѓутоа, овој поим на Балканот се користи за сите жолти сирења (па дури и кое било сирење кое не е бело сирење).

Слично на ова, во Романија, зборот *саşcaval* се употребува за разни жолти сирења.

Зборот кашкавал доаѓа од италијанскиот збор *caciocavallo*, што означува тип на италијанско сирење. Оттаму овој тип на сирење се проширил на Балканот.

Во Македонија постојат разни видови на кашкавали.

## Галерија


File:Млекарница „Осогово Милк“ 19.jpg|Зреење на кашкавал во Млекарница „Осогово Милк“
File:Млекарница „Осогово Милк“ 04.jpg|Машинско производство на козји кашкавал во Млекарница „Осогово Милк“
File:Млекарница „Осогово Милк“ 21.jpg|Производство на кашкавал во Млекарница „Осогово Милк“
File:Млекарница „Осогово Милк“ 12.jpg|Машинско производство на козји кашкавал во Млекарница „Осогово Милк“



## Наводи

## Поврзано

* Бело сирење

Категорија:Македонски сирења
Категорија:Млечни производи
Категорија:Турцизми
Категорија:Кравји сирења
Категорија:Овчи сирења
Маџир Маало

мини|310x310пкс| Местоположба на маалото во рамките на Скопје во 1899 година.
**Маџир** или **Мухаџир Маало** (турски: *Muhacir Mahalesi*) — скопска населба која се наоѓа на десната страна на реката Вардар.

## Историја
мини|Маџир маало, 1960-те години
Неговото име потекнува од муслиманските доселеници во Македонија кои биле наречени *Мухаџири* или *Маџири*. Десната страна на реката Вардар почнала да се населува во 1873-1874 год. кога била изградена железничката линија Солун - Митровица. Покрај доселениците кои живееле на новоформиранита улица *Бошњачки сокак* или *Бошњачки куќи*, во Маџир маало имало и староседелци меѓу кои биле старите угледни скопски фамилии Калајџиеви, Димитријевиќ, Галиќ и Бајрам.мини|Маџир маало помеѓу двете светски војни|левоМаџир маало имало испресечени куси и тесни улици по кои едвај можело да се помине со кочија со коњи. Прави улици имало во Ново маало, како и помеѓу Маџир и Влашко маало во христијанскиот дел на градот Скопје. Во маалото имало неколку јавни чешми, но, речиси во секој двор имало бунар. На десната страна на реката Вардар постоела џамија, наречена Муџахир џамија, која според легендата била подигната од Турци-бегалци од Ниш.

## Сегашност
Сега Маџир маало е современа населба која сѐ уште чека урбанистички план од страна на Град Скопје и Општина Центар. Некои куќи се под заштита на градот како културни знаменитости и не е дозволено нивно рушење и преправање на првобитниот изглед. Со урбанизацијата се предвидува градење на ниски згради.

## Знаменитости
*Црква „Св. Троица“ — камен-темелник поставен на 11 октомври 2014 г. на темели на разрушената црква во 1503 година;

## Наводи

Категорија:Населби и маала во Скопје
Категорија:Општина Центар
Категорија:Стари скопски маала
Старогрчки храм

[thumb|right|250px|[Пресек (геометрија)|Пресек на Партенонот во Атина]]
**Старите Грци** почнале да градат монументални **храмови** во првата половина на VIII век п.н.е. Храмот на Хера на Самос и храмот на Посејдон во Истмија биле меѓу првите.

Грчките храмови се разликувале од римските по тоа што колонадата сочинувала перистил околу целото здание, наместо само трем напред; исто така грчкиот храм не бил подиган на висок подиум.

Како што грците станувале сѐ поумешни во монументална градба, регионалните архитектонски стилови се зацврстиле во таканаречениот архитектонски поредок кој, кај грците, се состоел од Дорскиот, Јонскиот и Коринтскиот ред.

Партенонот, еден од најпознатите грчки храмови, бил посветен на Атина, божицата на мудроста. Во и околу зданието се одржувале фестивали секоја година. Партенонот извршил силно влијание на римската архитектура. По римското освојување на Грција, многу римски туристи доаѓале да ги разгледуваат грчките храмови. Меѓу атракциите бил и Партенонот, кој набргу станал еден од најпопуларните туристички атракции во Грција.

*Поврзано*: Римски храм

Категорија:Старогрчка архитектура
Категорија:Верски зданија
Категорија:Храмови
Римски храм

[thumb|right|250px|Римски храм во [Ним, Франција, 1 век п.н.е.]]
## Паганска историја и архитектурата
* Првобитно кај римското паганство, *templum* не бил (или неморал да значи дека е) култен објект туку ритуално одбележан простор за посматрање на природните појави за кои се верувало дека следат од претскажувањата, како летот на птиците (видете Авгур). Подоцна поимот главно се употребувал за еквивалентот на грчките и другите храмови.
* Бројот и архитектурата на **римските храмови** во еден град ја означувал приемчивоста на тој град за вери од другите краишта на светот. Најстарите римски храмови потсетуваат на етрурски храмови, како великиот храм на Капитолското брдо, посветен во 509 п.н.е. на Јупитер, Јунона и Минерва, Капитолската Тријада.  
* Како и етрурските модели, римскиот храм бил подигнат на висок *подиум* и до него можело да се стигне само со искачување на скали на влезниот дел од храмот, за разлика од аранжманот на грчките храмови, чии скалила биле поставени на сите четири страни. Фасадата исто така се разликувала од грчките модели—тремот со столбови бил подлабок од тремовите кај речиси сите грчки храмови, со длабочина од 6 столба, и се наоѓал само на предниот, влезен дел на објектот. Ентериерот бил поделен на неколку големи простории за култните статуи. 
* Најимпресивните храмови во Рим биле храмот на Јупитер Капитолинец, таткото на римските божества и Пантеонот. Пантеонот бил изграден помеѓу 117 и 128 н.е. од царот Адријан и бил посветен на сите богови; ова здание го заменило помалиот храм на тоа место изграден од Марко Агрипа. Пантеононт станал црква во 607 и денес е италијански национален споменик, погребалното место на Рафаел и неколку кралеви на обединета Италија.

## Фанум
Римјаните го користеле зборот *фанум* за храмовите на сите божества кои не ѝ припаѓале на римската вера. 
* Соодветната латинска придавка е *фанатикус* - современиот израз сѐ уште го содржи неговото некогашно значење - несогласувањето на римјаните со обожување на туѓи божества. 
И покрај тоа за време на царството некои од увезените култови, главно од освоените народи, како персиската Митра и египетските божества како мајката-божица Изида и Серапид (за неговиот фанум се употребувал специфичниот израз *[[серапеум]]*) се здобиле со голема популарност, како што можело да се види од богатите култови. Храмовите на Изида и Серапид во Марсовото Поле, изградени од египетски материјали и во египетски стил за сместување на хелеинзираниот култ на египетската божица Изида, се типични за хетерогеноста на подоцнежните римски верски објекти. 
* Со официјализацијата на христијанството како државна религија, храмовите биле збришани. Зборот храм бил пренесен во употреба за цркви и синагоги.

## Поврзано
* Грчки храм
* Архитектонски поредок
* Храм за други верски традиции

## Надворешни врски
* Адријанов храм, Рим  Quicktime VR
* Пантеонот, Рим  Quicktime VR

Храм
Категорија:Храмови
Ракита

**Ракита** (на месниот дијалект: *Раќита*) — река во Полог (Долен Полог), северозападна Македонија. Се наоѓа во подножјето на планинскиот врв Љуботен, во близина на населеното место Вратница.

## Тек

Ракита (позната и како **Вратничка Река**) е составена од две притоки: **Ливадичка** и **Љуботенска Река**. Додека Ливадичката притока се формира од изворите на областа Ливадица на Шар Планина, Љуботенска Река го започнува својот пат од многубројните извори на Љуботен. И двете помали реки се составуваат во месноста Средорек и ја создаваат Ракита.

После својот тек кој поминува во близина на населените места Вратница и Орашје (Горно и Долно), Ракита се влева во реката Вардар, веднаш пред неговиот влез во Дервенската Клисура.

## Галерија


Податотека:Вратничка Река пред вливот во Вардар.jpg|Реката пред вливот во Вардар


## Поврзано
* Вардар
* Вратница
* Орашје

## Наводи

## Надворешни врски

Категорија:Реки во Македонија
Категорија:Реки на Шар Планина
Категорија:Притоки на Вардар
Категорија:Вратница
Категорија:Орашје
УНЕСКО

thumb|десно|Знамето на УНЕСКО
**УНEСКO** (англиски: *United Nations Educational, Scientific and Cultural Organization* = „Организација за образование, наука и култура на ООН“) — специјализирана агенција на Обединетите Нации основана на 16 ноември 1946 год. Основната цел на Организацијата е да придонесува за мирот и стабилноста промовирајќи соработка меѓу нациите преку образованието, науката и културата како метод за подобрување на универзалното почитување на правдата, законите, човековите права и основните слободи.

Главното седиште на УНЕСКО се наоѓа во Париз, но постојат уште 53 канцеларии ширум светот. Досега организацијата има 193 земји членки и 11 придружни членки. УНEСKO делува во пет главни програми: образование, природни науки, социологија, култура и комуникации. УНEСKO спонзорира проeкти за писменост, развој на техниката и педагогијата, интернационални науки, проeкти поврзани со регионалната културна историја, проeкти со кои с промовира културната разноликост и програми кои ги поддржуваат меѓународните договори за заштита на светското културно наследство.

Република Македонија стана членка на УНЕСКО на 28 јуни 1993 год. Под заштита на организацијата кај нас е регионот на Охрид со неговите културни, историски и природни реткости.

## Литература
* Игор Јанев, "Cultural diplomacy", Institute of Political Studies, Belgrade, 2004. 
* Игор Јанев, "Relations of Yougoslavia with UNESCO", Institute of Political Studies, Belgrade, 2010, ISBN 978-86-7419-209-2

## Надворешни врски
* Официјално мрежно место на УНЕСКО
* Профил на Македонија на УНЕСКО
* УНЕСКО Култура
* Светско наследство
* UNESCO — Програма за комуникации и информации


Категорија:Глобални организации
Категорија:Меѓународни организации
Категорија:Специјализирани организации на ООН
Фриз

thumb|300px|Фриз (означен со стрелка)

Во архитектурата, **фриз** е широкиот средиштен дел на первазот кој може да биде неукрасен или — кај Јонскиот и Коринтскиот ред — украсен со барелјефи. Кај астиларниот ѕид фризот лежи на архитравот и врз него има ѕидни украси од корнизот.

Кај ентериерите, фризот во една соба е дел од ѕидот над лајсната за слики и под крунските декорации. Како додаток, фризот е долг појас од насликани, извајани или калиграфирани украси на таква положба, над хоризонталното видно поле. Фризните украси може да прикажуваат свени во ред дискретни плочи.

**Пулвинираниот фриз** (**pulvino**) е конвексен во пресек. Ваквите фризови биле одлика на северниот маниризам во 16 век, особено кај помошните фризови. Истиот бил често употребуван кај внатрешната архитектура и мебелот.

Категорија:Архитектонски елементи
Категорија:Латинизми
Корниз (архитектура)

Кај класичната архитектура, **корниз** е збир од издадени декорации врз первазот. Корнизот лежи врз фризот, кој пак лежи на архитравот. Улогата на издадениот корниз е да ја одбива дождовницата која инаку би се слевала по ѕидовите. Кај некласичната практика, за оваа намена се употребуваат стреи и олуци.

Под калканскиот крај на зградата се обликува фронтон, каде корнизот се простира низ ѕидот на ниво на стреите и истото се повторува над него, под покривот.

Покрај ова, изразот „корниз“, исто така се употребува за хоризонтални ѕидни декоративни изданија кои седат врз и го красат елементот: корниз на врата или прозорец, на пример, или корниз на пиедестал. Едноставни корнизи можат да се добијат само со калапење на таков облик на круната под покривот.

Секој класичен ред се одликува со извесни карактеристични профили на неговиот корниз:

* Корнизот на Дорскиот ред
* Корнизот на Јонскиот ред
* Корнизот на Коринтскиот ред

thumb|128px|right|Друг пример за куќен корниз
Кај италовидната архитектура, корнизот е присутен речиси секаде.

Поимот *корниз* доаѓа од италијанскиот збор *cornice*, што значи „раб“ или „гребен“.

Категорија:Архитектонски елементи
Перваз

[thumb|[Дорски ред|Дорски перваз]]

[thumb|[Јонски ред|Јонски перваз]]

[thumb|[Коринтски ред|Коринтски перваз]]

**Перваз** — класичен архитектонски елемент, надградба од ѕидни украси и појаси што лежи хоризонтално над столбовите, врз нивните капители. Первазот се дели на архитрав, потпорниот член што оди од столб до столб или ѕид, делот веднаш над столбот; фризот, некалапен појас што може, но не мора да биде украсен; и корниз, издадениот заштитен член.

Дорскиот перваз е прилично едонставен. Архитравот, најдолниот појас, е поделен, од горе надолу, на *[[гута|гути]]*, *[[регула|регули]]* и *[[тенија (архитектура)|тении]]*.

На первазот доминираат триглифи, вертикално поставени таблички, разделени со *[[метопа|метопи]]*, кои може, но не мора да бидат украсени. Триглифите лежат врз *тенијата*, рамно, тенко хоризонтално издание, и при дното завршуваат со (често украсни) декорации налик на *капки*, наречени *гути*, кои му припаѓаат на врвот на архитравот. Врвот на триглифите се среѓаваат со изданието на корнизот од первазот. Ова издание оздола е украсено со *[[мутул]]и*, таблици кои на себе имаат *гути*.

Корнизот пак, се дели на *[[софит]]*, *[[корона (архитектура)|корона]]* и *[[камациум]]*. *Софитот* едноставно е изложена долна страна. *Короната* и *кимациумот* се главните делови на корнизот.

Јонскиот перваз како додаток има *[[фасции]]* во архитравот, кои се рамни хоризнонтални изданија, и *дентили* под корнизот, кои се заповидни квадратни блок-ѕидни украси.

Коринскиот ред, има многу поукрасен фриз, поделен, од долу нагоре, на *[[кима реверса]]*, *[[дентил]]и*, *[[овул]]*, *[[модиљон]]и*, *фасции*, и *[[кима ректа]]*. *Модиљоните* се украсени потпирачи, по употреба слични на *дентилите*, но често во облик на матрунови листови (аканти).

Фризот понекогаш се испушта - како на пример, на портикот каријатиди на Еректеонот - и веројантно не постоел како градва кај храмота на Дијана во Ефес. Него не го наоѓаме ни кај Ликијските гробници, кои се репродукции со карпи на дрвени градби засновани на рани јонски дела. Превазотм во принцип претставува еволуција на примитивниот надвратник, кој се протега меѓу два дирека, крепејки ги краевите на покривните чатми.

Структурата на первазот варира кај овие три класични редови, Дорскиот, Јонскиот|Јонскиот и Коринтскиот. Кај секој од нив, пропорциите на посебните елементи (архитравот, фризот, корнизот) се дефинирани според пропорцијата на столбот кај тој ред. Кај римските и ренесансните интерпретации, тој изнесува некаде ¼ од висината на столбот.

Первазот заедно со столбовите како целина се наоѓа ретко вон класичната архитектура. Меѓутоа, 
первазот понекогаш се користи како заврпница на горен дел од ѕид, каде нема столбови, а во случај на пиластри (псевдо-столбови делумно издадени од ѕид) или споени столбови, понекогаш го наоѓаме нареден околу нив. Употребата на превази во случаи на згради без столбови започнува со ренесансата.

## Поврзано
* Архитектонски поредок
* Класична архитектура
* Поделба на первазот:
** Архитрав
** Фриз
** Корниз

## Наводи

## Извори
* 
* 

Категорија:Архитектонски елементи
Категорија:Турцизми
Архитрав

[thumb|right|200px|Пример за архитрав (епистил) кај [Јонски ред|Јонскиот ред]]
**Архитравот** (исто така **епистил**) — надвратник или греда што лежи на капителите на столбовите. Како таков, тој го сочинува најдолниот дел на первазот кој се состои од архитрав, фриз и корниз. Зборот доаѓа од грчкиот збор *арке* и латинскот збор *трабс*, кој заедно значат „главна потпорна греда“.

Архитравот е различен кај различните редови. Кај Тосканскиот, тој е прост и рамен со еден пласт врз него, и е висок половина модул. Кај Дорскиот и Сложениот, тој има два лика или фасции; и три кај Јонскиот и Коринтскиот ред, каде е висок модул, а само половина модул кај останатите.

Зборот **архитрав** исто така се користи за ѕидните декорации (или другите елементи) кај врамувањето на врати, прозорци или други квадратни отвори. Видете архиволт исто така.

## Поврзано
* Дирек и надвратник

Категорија:Архитектонски елементи
Категорија:Италијански зборови
Категорија:Зборови што ги нема во ТРМЈ
Алатка за луле

**Алатка за луле**  мала направа направена за припомош при пполнењето, пушењето и празнењето на тутун од луле.

thumb|right|Типична алатка за луле - отворена: Од лево надесно: чепкалка, гребалка и тапкало.
 
Типичата алатка за луле се состои од чепкалка, гребалка, и тапкало:

* *Чепкалката* е тенко стапче кое се користи за олабавување на тутунот или празнење на лулетго.
* *Гребалката* е рамен инструмент со облик на лажичка или нож за писма, и се користи за отстранување (гребење) на пепел и неизгорен тутун од ѕидовите на чашката, како и за намалување на дебелината на пепелниот колач во истите.
* *Тапкалото* е тап инструмент, налик на клинец или метално крукче свиткано под прав агол од метална дршка, со рамен крај за тапкање на тутун во чашката при полнењето на лулето, како и за потиснување на пепелта при повторните палења.

Категорија:Пушење на луле
Категорија:Тутун
Данхил (цигари)

thumb|right|200px|Ново пакување на Данхил цигарите. Белешка: во некои земји филтрите им се портокалови, а логото на цигарата е класичниот грб со текстот, наместо името на марката и квадратот како тука.
thumb|right|200px|Старо пакување на Данхил цигарите
**Данхил** (*Dunhill*), е луксузна марка на цигари на компанијата Бритиш Американ Тобако. Овие цигари се поскапи од просечните цигари цо регионот каде што се продаваат. Данхил се извезува главно низ Европа и Австралазија, но исто така може да се купат на интернет или по продавницни за тутун низ САД и Малезија.

Типот *Dunhill International*, пакувани во темноцрвени кутии и се едни од најскапите луксузни марки во светот. Се прават исклучиво од *Вирџинија* тутун и речиси воопшто немаат адитиви.

Типови на Данхил цигари:

**Dunhill International** (катран 12 мг, никотин 1 мг)

**Dunhill International Lights** (катран 8 мг, никотин 0.7 мг)

**Dunhill International Menthol** (катран 14 мг, никотин 1.1 мг)

**Dunhill Filter** (катран 10 мг, никотин 0.7 мг)

**Dunhill Ultra** (катран 3 мг, никотин 0.3 мг)

**Dunhill Infinite** (катран 1 мг, никотин 0.1 мг)

**Dunhill** Обединето Кралство - King Size (катран 10 мг, никотин 0.9 мг)

**Dunhill** Португалија - King Size (катран 10 мг, никотин 0.8 мг, јаглен моноскид 10 мг)

**Dunhill** Малезија (катран 20 мг, никотин 1.5 мг) - можеби најдобрите Данхгил цигари; популарни кај малезиските студенти во Обединетото Кралство

## Надворешни врски
* Данхил (Dunhill) - Енциклопедија на цигари

Категорија:Марки на цигари
Валентина Радуловиќ

**Валентина Радуловиќ** (родена на 10 март 1975) — македонска ракометарка. Висина 170 см и тежина 62 кг. По пет години игра во *Хипо* и *Шлагелсе* таа денес игра во РК Кометал Ѓорче Петров. Позиција во тимот и е десно/лево крило.
## Наводи

## Надворешни врски
* Вале назад со наредба, Савевски го напушти тренингот! (преземено од порталот ИдиВиди)

Категорија:Македонски ракометарки
Категорија:Родени во 1975 година
Категорија:Живи луѓе
Дрвенест врес

**Дрвенести врес** (лат. *Erica arborea*) — грмушка или мало зимзелено дрво со висина од 1-4 (-7) м. Има бројни мали цветови кои му се бели. Дрвенестиот врес претпочита кисела почва. Растението главно се наоѓа по макиите кои се суви честаци  ширум Средоземјето, западно од Португалија и Канарските Острови, и зафрлени делови од Африка вклучувајќи ги етиопските планински предели, масивот Рувензори и Камерунските Гори.

Коренот на ова растение се употребува за изработка на лулиња.

## Поврзано
* Луле
* Врес

## Извори
* Adams, W.M., A.S. Goudie & A. R. Orme (уредн.) (1996): *The Physical Geography of Africa.* стр. 55, Oxford University Press, 1996.

Категорија:Вресови
Категорија:Пушење на луле
Категорија:Ботанички таксони опишани од Карл Линеј
Категорија:Растенија опишани во 1753 година